《别眉山余都宪陛辞回南京二首 其二》
明代·黄镐

晓日辞朝出禁垣，马前专敕奉明恩。经营王赋推良吏，斟酌民明达至尊。

终岁贤劳缘体国，暮年离别倍消魂。寒风冻雨金陵路，松柏青青为扫门。

作者简介：（?—1483）明福建侯官人，字叔高。正统十年进士。试事都察院，以明习法律授御史。十四年按贵州，时苗民起事，官军败，镐以孤军固守平越九月，城卒全。成化间擢广东左参政，官终南京户部尚书，乞归卒。谥襄敏。